[{"text_idx": "#000003", "text": "Euroopa uus siht: pa\u0308ikesepark iga lauda, tehase ja uue elumaja katusele"}, {"text_idx": "#000004", "text": "Eesti no\u0303ustub Euroopa Komisjoni ettepanekuga no\u0303uda uute a\u0308rihoonete katustele pa\u0308ikesepaneele nelja aasta pa\u0308rast. Juba olemasolevatele mitteeluhoonetele soovib komisjon neid viie aasta pa\u0308rast, Eesti tahaks ta\u0308htaega kolm aastat edasi lu\u0308kata."}, {"text_idx": "#000005", "text": "Euroopa Komisjon pakkus kevadel va\u0308lja algatuse RePower EU, mis peaks fossiilku\u0308tustest loobumist ma\u0308rgatavalt kiirendama. Peamiselt keskenduvad ettepanekud sellele, kuidas rajada kiirtee la\u0308bi tuuleparke u\u0308mbritseva bu\u0308rokraatia."}, {"text_idx": "#000006", "text": "Samas, kui tuulikute pu\u0308stitamine ja\u0308a\u0308ks endiselt vabatahtlikuks erahuviks, siis katustele pa\u0308ikeseparkide ehitamise soovib komisjon kohustuslikuks teha."}, {"text_idx": "#000007", "text": "\"2027. aasta algusest oleks see kohustus ko\u0303igil uutel mitteeluhoonetel. Aastast 2030 ko\u0303igil uutel eluhoonetel,\" ra\u0308a\u0308kis majandus- ja kommunikatsiooniministeeriumi ehituse asekantsler Ivo Jaanisoo ning lisas, et need ta\u0308htajad sobivad ka Eestile. \"Arvestades seda, et ta\u0308napa\u0308evaseid energiato\u0303hususe no\u0303udeid saab u\u0308ldjuhul ta\u0308ita just pa\u0308ikeseenergia lahendusi kaasates,\" u\u0308tles Jaanisoo."}, {"text_idx": "#000008", "text": "Ku\u0308ll aga ei no\u0303ustu Eesti sellega, et ko\u0303igile juba olemasolevatele mitteeluhoonetele, see ta\u0308hendab bu\u0308roodele aga ka na\u0308iteks lautadele ja tehastele peaks pa\u0308ikesepaneelid pu\u0308stitama 2027. aasta lo\u0303puks."}, {"text_idx": "#000009", "text": "\"Me oleme sellega printsiibis no\u0303us, et olemasolevate hoonete katusepinda a\u0308ra kasutada aga meil siiski on vaja lisaaega mitmel po\u0303hjusel,\" ma\u0308rkis Jaanisoo ja ta\u0308heldas, et pa\u0308ikesepaneelide soetamine ja paigaldamine muutub niikuinii u\u0308ha kallimaks. Kui no\u0303udlust ja\u0308rsult suurendada, kasvatab see omakorda hinda."}, {"text_idx": "#000010", "text": "\"Teiseks, paljud mitteeluhoonete katused ei ole ta\u0308na selliselt projekteeritud, et pa\u0308ikesepaneelide raskuse all vastu pidada,\" ja\u0308tkas Jaanisoo. \"Samuti vajavad paljud katused niikuinii lisasoojustust. Et asja korralikult teha, siis see vajab u\u0308sna korralikku renoveerimist,\" lisas ta."}, {"text_idx": "#000011", "text": "Kolmanda murena to\u0303stis Jaanisoo esile elektrivo\u0303rgu, mis pole suure koguse elektitootjate vastuvo\u0303tmiseks valmis. Ta usub, et kui ta\u0308htaega kolme aasta vo\u0303rra edasi nihutada oleks ka vo\u0303rgu arendamine oluliselt odavam."}, {"text_idx": "#000012", "text": "Samas to\u0303des Jaanisoo, et ka 2030. aasta lo\u0303pus ei pruugi ko\u0303ik hooned pa\u0308ikesepaneelide kandmiseks valmis olla. Ta ma\u0308rkis, et kolm aastat lisaaega on Eesti kompromissettepanek."}, {"text_idx": "#000014", "text": "Erandeid oodatakse kaitseva\u0308e ja kaitsealustele hoonetele"}, {"text_idx": "#000015", "text": "Kui hoonete energiato\u0303hususe direktiivi muutmises Euroopa tasandil kokku lepitakse, tuleb Eestil muudatused oma seadustesse u\u0308le vo\u0303tta ja siis saavad uued reeglid ko\u0303igile hooneomanikele kohustuslikeks. See omakorda to\u0303statab ku\u0308simuse sanktsioonidest."}, {"text_idx": "#000016", "text": "\"Teised liikmesriigid on ka mures, et kuidas olemasolevate hoonete omanikke sanktsioneerida, juhul kui neid paneele ta\u0308htajaks ei panda,\" ma\u0308rkis Jaanisoo ning lisas, et erandit oleks tarvis na\u0308iteks puhuks, kui hoonet ei kasutata vo\u0303i pole katuse tugevdamine enam sugugi mo\u0303istlik."}, {"text_idx": "#000017", "text": "\"Meid huvitab ka na\u0308iteks olukord, kus hooned on kaitse all vo\u0303i kus hoone ko\u0303rval on mo\u0303ni ko\u0303rge puu vo\u0303i mo\u0303ni teine ko\u0303rge hoone, mis varjab katuse pa\u0308ikese eest a\u0308ra,\" loetles Jaanisoo. \"Vo\u0303i kus on selline elektrivo\u0303rk, kuhu ei saa energiat mu\u0308u\u0308a.\""}, {"text_idx": "#000018", "text": "Kui va\u0308ga u\u0308mmarguselt arvutada, kasvataks ko\u0303igile olemasolevatele mitteeluhoonetele pa\u0308ikesepaneelide paigaldamine Eesti elektritootmise vo\u0303imsust ku\u0308mne protsendi vo\u0303rra. Samas na\u0308iteks Hiiumaa kohta on Elektrilevi teatanud, et uusi liitumistaotlusi hakatakse vastu vo\u0303tma alles 2030. aastal. Aga isegi Eesti kompromissettepaneku ja\u0308rgi peaks paljudel hoonetel selleks ajaks pa\u0308ikesepargid juba katustel olema."}, {"text_idx": "#000020", "text": "Samas na\u0308eks Eesti hea meelega seda, kui eraldi vaadataks lo\u0303una- ja po\u0303hjapoolseid liikmesriike. Lo\u0303unas on pa\u0308ikesepaneeli paigaldamine lihtsalt oluliselt kuluto\u0303husam."}, {"text_idx": "#000025", "text": "Saaremaa vald mu\u0308u\u0308b haldusreformi ka\u0308igus saadud kinnisvara"}, {"text_idx": "#000031", "text": "Riho Paramonov: mo\u0303lgutusi so\u0303jaaja ajakirjanduskeelest"}, {"text_idx": "#000043", "text": "Noor sakslane sai hooaja esimesel u\u0308hepa\u0308evaso\u0303idul esimese profivo\u0303idu"}, {"text_idx": "#000044", "text": "Professor: oleme Eestis la\u0308inud nutiso\u0303ltuvuse hirmujuttudega liiale"}, {"text_idx": "#000048", "text": "Kodumaine \"Suvitajad\" jo\u0303uab kinoekraanile veebruaris"}]